Jacob von der Lippe

Jacob von der Lippe (født 1797, død 1878) var født i Bergen, og etter å ha blitt cand. theol. var han flere steder kapellan, prest, prost og til sist biskop i Kristiansand 1841–1875.

Von der Lippe var politisk aktiv, bl.a. stortingsrepresentant, lagtingspresident og medlem av en rekke offentlige komiteer og kommisjoner. Han var også ordfører i Kristiansand.

Von der Lippe var sønn til kjøpmann Gerhard von der Lippe (1776 – 1830), Bergen, og ektefellen Antonette U. født Dietrichson (død 1801). Gerhards far, Jacob von der Lippe (død 1804), var prest ved Solum kirke i 33 år, og i sitt tredje ekteskap gift med Wenche Dishington (død 1780) som var enke etter skipperen Henrich Ibsen, dikteren Henrik Ibsens oldefar.

Jacob von der Lippe var gift med Ingeborg Erichsen (død 1880) som var datterdatter til biskop Johan Nordahl Brun (død 1816). Blant Jacobs og Ingeborgs barnebarn er Antonette (Nette) T. Cappelen født von der Lippe (død 1934) som var gift med  Didrik (Diddi) Cappelen (død 1941), Skien.

Von der Lippes gate i Oslo er oppkalt etter biskop Jacob von der Lippe.

Referanser

Litteratur
C. F. von der Lippe: Personalhistoriske Efterretninger om Familien von der Lippe med nærmeste cognatiske Descendenter, Bergen 1883

Eksterne lenker 
 
 

Stortingsrepresentanter for Kristiansand
Stortingsrepresentanter for Rogaland
Stortingsrepresentanter 1830–1832
Stortingsrepresentanter 1833–1835
Stortingsrepresentanter 1836–1838
Stortingsrepresentanter 1839–1841
Stortingsrepresentanter 1842–1844
Stortingsrepresentanter 1848–1850
Stortingsrepresentanter 1854–1856
Stortingsrepresentanter 1859–1861
Ordførere i Kristiansand
Norske lutherske biskoper
Biskoper i Agder og Telemark bispedømme
Personer fra Bergen kommune